Ο **Ρόμπερτ Κέυ Γκρέβιλ** (*Robert Kaye Greville*, 13 Δεκεμβρίου 1794 – 4 Ιουνίου 1866) ήταν Βρετανός μυκητολόγος και βοτανολόγος-βρυολόγος, αλλά και ικανότατος εικονογράφος φυσικής ιστορίας. Επιπροσθέτως, είχε ευρύτατες γενικές γνώσεις και ενδιαφερόταν για ανθρωπιστικά ζητήματα της τότε εποχής, όπως η κατάργηση της δουλείας, της θανατικής ποινής και της εργασίας τις Κυριακές. Επίσης ήταν υπέρμαχος της αποχής από την κατανάλωση οινοπνευματωδών ποτών.

Βιογραφικά δεδομένα
-------------------

Ο Γκρέβιλ γεννήθηκε στην πόλη Μπίσοπ Ώκλαντ της Κομητείας Ντέραμ της βόρειας Αγγλίας, αλλά μεγάλωσε στο Ντέρμπισιρ με τους γονείς του, Ντόροθυ (το γένος Chaloner) και Ρόμπερτ Γκρέβιλ. Ο πατέρας του ήταν ερασιτέχνης μουσικοσυνθέτης και εφημέριος του ναού του Αγίου Ιακώβου στο χωριό Έντλαστον (*Edlaston*) του Ντέρμπισιρ. Ο Ρόμπερτ Κέυ είχε από νωρίς αναπτύξει ενδιαφέρον για τη φυσική ιστορία, αλλά ξεκίνησε να σπουδάζει ιατρική. Ωστόσο, μετά από τέσσερα έτη σπουδών στο Λονδίνο και το Εδιμβούργο, εγκατέλειψε τις σπουδές του και απεφάσισε να ασχοληθεί με τη βοτανολογία.

Το είδος *Begonia gracilis* εικονογραφημένο από τον Γκρέβιλ (1830)
Το 1823 άρχισε την έκδοση και την εικονογράφηση του περιοδικού *Scottish cryptogamic flora*, το οποίο αφιέρωσε στον φίλο του Γουίλιαμ Τζάκσον Χούκερ. Το 1824 δημοσίευσε και τον οδηγό του για τη χλωρίδα της περιοχής του Εδιμβούργου, τον *Flora Edinensis*.. Εν μέρει ως αποτέλεσμα αυτών των δημοσιεύσεων, ο Γκρένβιλ πήρε διδακτορικό από το Πανεπιστήμιο της Γλασκώβης το 1826. Από τότε έδωσε πάρα πολλές διαλέξεις πάνω σε θέματα των φυσικών επιστημών και δημιούργησε συλλογές που αγοράσθηκαν από το Πανεπιστήμιο του Εδιμβούργου. Τα δείγματα φυτών και μυκήτων που συγκέντρωσε διατηρούνται μέχρι σήμερα στο φυτολόγιο (*herbarium*) του Βασιλικού Βοτανικού Κήπου του Εδιμβούργου. 

Στα τέλη του 1826 ή στις αρχές του 1827 ο Γκρέβιλ πραγματοποίησε ένα ταξίδι στη Νήσο του Μέυ με δύο φοιτητές, τον Γουίλιαμ Φράνσις Αίινσγουορθ και τον Κάρολο Δαρβίνο.

Το 1828 ο Γκρέβιλ τιμήθηκε από τον βοτανολόγο και εξερευνητή Άλαν Κάνινγκαμ όταν ο τελευταίος ονόμασε προς τιμή του ένα βουνό στο Κουίνσλαντ της Αυστραλίας «Όρος Γκρέβιλ» (*Mount Greville*).

Τη δεκαετία του 1830 ο Γκρέβιλ καταγράφηκε ότι ζούσε στο Εδιμβούργο, στη διεύθυνση 1 Wharton Place. Το 1839-1840 διετέλεσε πρόεδρος της Βοτανικής Εταιρείας του Εδιμβούργου (της σημερινής Βοτανικής Εταιρείας της Σκωτίας).

Εκτός από την επιστήμη, ο Γκρέβιλ ενδιαφερόταν για ανθρωπιστικά ζητήματα, όπως η κατάργηση της δουλείας, της θανατικής ποινής και της εργασίας τις Κυριακές, ενώ ήταν και υπέρ της αποχής από την κατανάλωση οινοπνευματωδών ποτών. Τον Ιούνιο του 1840 ήταν ο ένας από τους 4 αντιπροέδρους στην Παγκόσμια Σύνοδο κατά της Δουλείας στο Λονδίνο.

Ο Γκρέβιλ ήταν μέλος αρκετών επιστημονικών συλλόγων (εταιρειών). Ενδεικτικά, ήταν επίτιμος γραμματέας της Βιολογικής Εταιρείας, εταίρος της Βασιλικής Εταιρείας του Εδιμβούργου, επίτιμο μέλος της Βασιλικής Ιρλανδικής Ακαδημίας και αντεπιστέλλον μέλος εταιρειών φυσικής ιστορίας πόλεων άλλων χωρών (Βρυξέλλες, Παρίσι, Λειψία και Φιλαδέλφεια). Αναφέρεται επίσης ως επιμελητής του Υμνολογίου της Εκκλησίας της Αγγλίας του έτους 1838.

Στα ύστερα χρόνια του ζωγράφισε και τοπία και κέρδισε χρήματα ως ζωγράφος.

Το 1865-1866 διετέλεσε πρόεδρος της Βοτανικής Εταιρείας του Εδιμβούργου για δεύτερη και τελευταία φορά. Απεβίωσε στο σπίτι του, τη «Βίλλα Ορμελία», στο δυτικό προάστιο Μάρεϋφηλντ του Εδιμβούργου, σε ηλικία 71 ετών, ετοιμάζοντας μέχρι την τελευταία ημέρα της ζωής του νέες εργασίες προς δημοσίευση. Η σορός του είναι θαμμένη στο Κοιμητήριο Ντην του δυτικού Εδιμβούργου.

  

* Η πρότυπη συντομογραφία **Grev.** χρησιμοποιείται διεθνώς για να υποδηλώσει τον Γουίλιαμ Έιτον σε επιστημονικές αναφορές βοτανικών ονομασιών.

Προσωπική ζωή
-------------

Στις 17 Οκτωβρίου 1816 ο Ρόμπερτ Κέυ Γκρέβιλ πήρε ως σύζυγό του τη Σαρλότ Ήντεν (Charlotte Eden), ανεψιά του πρώην βουλευτή και υπουργού Γουίλιαμ Ήντεν. Ο γάμος έγινε στο Μπίσοπ Ώκλαντ, τη γενέτειρα του Γκρέβιλ.

Το ζεύγος απέκτησε τρεις γιους και τρεις θυγατέρες.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13324724d. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6ff4grh. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13324724d. Ανακτήθηκε στις 10  Οκτωβρίου 2015.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 24  Ιουνίου 2015.
5. 1 2 3  The Anti-Slavery Society Convention Αρχειοθετήθηκε 2016-03-03 στο Wayback Machine. 1840, Benjamin Robert Haydon, accessed 19 July 2008
6. 1 2 3   The Punishment of Death, Society for the Diffusion of Information on the Subject of Capital Punishments, 1837
7. 1 2 3 4 5  Darwin Project biography Αρχειοθετήθηκε 5 September 2007 στο Wayback Machine. accessed 5 August 2008
8. 1 2 3 4  , Οξφόρδη: Oxford University Press, 2004, doi:10.1093/ref:odnb/11519, ανακτήθηκε στις 2021-06-24
9. ↑  Robert Kaye Greville Αρχειοθετήθηκε 3 December 2008 στο Wayback Machine. Mark Lawley
10. ↑  Greville, Robert Kaye (1824). *Flora Edinensis: Or, A Description of Plants Growing Near Edinburgh, Arranged According to the Linnean System, with a Concise Introduction to the Natural Orders of the Class Cryptogamia, and Illustrative Plates*. W. Blackwood.
11. 1 2 3 4  Obituary, accessed 5 August 2008
12. ↑  Bettany, G.T.: *Life of Charles Darwin*, εκδ. Walter Scott, Λονδίνο 1887, σσ. 22-23
13. ↑  Moogerah Peaks National Park[*νεκρός σύνδεσμος*] at Queensland site.
14. ↑  «Edinburgh Post Office annual directory, 1832-1833». *National Library of Scotland*. σελ. 77. Ανακτήθηκε στις 16 Φεβρουαρίου 2018.
15. 1 2  *THE BOTANICAL SOCIETY OF EDINBURGH 1836-1936* (PDF). σελ. 15. Αρχειοθετήθηκε από το πρωτότυπο (PDF) στις 11 Μαρτίου 2017. Ανακτήθηκε στις 12 Ιουλίου 2022.
16. 1 2 3  «Former members of the Royal Society of Edinburgh 1783-2002» (PDF). *Royal Society of Edinburgh*. 2002. Ανακτήθηκε στις 22 Ιουνίου 2021.
17. ↑  Sale, Charles. «Charlotte Greville grave monument in Dean 2g Cemetery, Edinburgh, Lothian, Scotland». *gravestonephotos.com*. Ανακτήθηκε στις 16 Φεβρουαρίου 2018.
18. ↑  «The Berwickshire Hogarths». *baronage.co.uk*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 16 Φεβρουαρίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27211580
* **Europeana**: agent/base/21521
* LCCN: n86840024
* ISNI: 0000 0000 8106 1219
* GND: 116833165
* SELIBR: 231047
* SUDOC: 083005587
* BNF: cb13324724d (data)
* BIBSYS: 90062092
* ULAN: 500042459
* NLA: 35150415
* Botanist: Grev.

 |

 |